text: [{"text_idx": "#000004", "text": "Pelakon cantik, Intan Najuwa yang baru sahaja mendirikan rumah tangga pada 21 Ogos yang lalu dengan seorang usahawan dikenali sebagai Datuk Ahmad Asraf Azman kerap menjadi sorotan di media sosial."}, {"text_idx": "#000005", "text": "Intan juga dilihat tidak lokek berkongsi momen bersama suami di media sosial walaupun sangat tertutup sebelum bergelar isteri."}, {"text_idx": "#000006", "text": "Terbaru, pelakon drama Kekasih Paksa Rela ini telah memuat naik momen memasak sup ikan jenahak buat suami tercinta yang kurang sihat ketika itu."}, {"text_idx": "#000007", "text": "Dalam video tersebut jelas kelihatan yang pelakon berkenaan cukup pantas di dapur dan langsung tidak kekok memasak juadah di rumah."}, {"text_idx": "#000008", "text": "Meninjau di ruangan komen, Intan sempat berkongsi resepi bagi mereka yang ingin mencuba sup ikan caranya. Tidak kurang juga ada yang memuji Intan bukan sahaja cantik tetapi tak sangka hebat juga di dapur."}, {"text_idx": "#000009", "text": "Malah, ada yang mengatakan tak mengapa hantarannya tinggi kerana mempunyai pakej cukup lengkap sebagai seorang isteri."}]